માનવમિત્ર, ગાંધીનગર : કોંગ્રેસમાંથી બળવો કરીને ભાજપમાં મેયરનું સત્તા ભોગવી રહેલા પ્રવિણ પટેલ પહેલાં ક્વોલીટી તરીકે પ્રચલીત હતા પણ કોંગ્રેસમાંથી બળવો કર્યા બાદ ક્વોલીટી કોંગ્રેસ માટે બિનક્વોલીટી બની ગયા છે. ત્યારે હવે કોંગ્રેસના અગાઉના નિવેદનો બાદ ભાજપમાં પણ મેયર પ્રવિણ પટેલ બિનક્વોલીટી થઈ ગયા હોય તેમ ભાજપમાં વિરોધનો વંટોળ શરૂ થઈ ગયો છે. શુક્રવારે યોજાનારી સામાન્ય સભામાં કોંગ્રેસના સબ્યો રંગમંચના ભાડામાં વધારા સહિતના વિવિધ મુદ્દે શાસકપક્ષને ભીંસમાં લેવા તૈયારી કરીને આવ્યા હતા. જાકે ભાજપના પદાધિકારીઓ અને નગરસેવસકોએ સામાન્ય સભાને બહિષ્કાર કરીને કોંગ્રેસની જે તૈયારી હતી તેની ઉપર પાણી ફેરવી દીધું હતું.